Die gasvrou het ons vriendelik ontvang. Die erf is ruim vir kinders om te speel en fiets te ry. Daar was genoeg komberse en 'n snoesige kaggel om die ergste koue van 'n wintersnaweek te keer.
Die huisie is op 'n kleinhoewe, op die rant van die dorpie, Nieuwoudtville geleë. Dis baie stil en rustig, met 'n heerlike buitebraai en kuierplek. Binne is 'n kaggel in die leefarea, 3 kamers met slaapplek vir 8, maar slegs 1 badkamer. In blommetyd is die huisie omring met pragtige veldblomme.
Die blyplek is heel gesellig en ons het baie lekker gebly. Ek moet egter sê dat, in vergelyking met ander plekke waar ons al gebly het, is die verblyfkoste hier effens hoog. Ns. Dit wou voorkom asof die stort dreinering verstop was, want dit het baie stadig gedreineer.
Niemand ontvang ons nie, skakel om te sê dat ons die geyser moet aanskakel, dit veroorsaak byna 'n totale kortsluiting en werk nie. Die ketel werk nie, die stofie werk beswaarlik en is 'n definitiewe brandgevaar. Die TV werk nie. Die huis is onversorg en die werf is glad nie versorg nie.
Cecilia's Cottage is tussen die rykdom van Namakwablomme en lelies. Maak nie saak in watter rigting jy kyk nie, jy word met blomme begroet. Die akkommodasie is ouwêrelds. Dit is Ouma Cecilia se huis en alles is soos in haar tyd ─ die meubels, breekware en eetgerei, maar dit is skoon en gerieflik. Die kaggel was 'n besondere aanwins met die skielike koue weer. Ons het vreeslik lekker gebly, maar as jy van 'n meer moderne opset hou, is dit nie vir jou nie.
Alhoewel oud, het die huisie alles wat benodig word vir 'n lekker wegbreek saam met vriende of familie. Die beste blomme was rondom die huis. Dankie, Louise, vir die ekstra kaggelhout vir die koue aande.
Ons was 6 vriende en ons kon sonder steurnis van ongenooide gaste kuier. Die plekkie is redelik afgesonder en niemand rondom ons kon kla dat ons hulle steur nie. Die huisie was toegerus met al die benodighede vir 'n lekker kuier.
Waarde vir geld. Baie ruimte en baie gemaklike beddens. Ons het die braaigeriewe geniet. Vir 'n groot groep kan die 1 badkamer 'n tydsbeperking wees, maar ons het die huis baie lief gehad. Dankie.